ddrg/super_eurlex huggingface dataset:
3.10.

Täieliku kvalifikatsiooni austamine on väga oluline. Seoses kvalifikatsioonide automaatse vastastikuse tunnustamise saavutamisega 2025. aastaks rõhutab komitee, et teadmisi, oskusi ja pädevusi tuleb tunnustada, austades iga liikmesriigi haridus- ja kutsenõudeid, ning parandada tuleb õpilaste ja õppijate juurdepääsu ajakohastatud teabele tunnustamismenetluste kohta. Selleks tuleb tõhustada mitteformaalse ja informaalse õppe valideerimist austamine on väga oluline. Seosessaavutamisega 2025. aastaks rõhutab komitee, et teadmisi, oskusi ja pädevusi tuleb tunnustada, austades iga liikmesriigi haridus- ja kutsenõudeid, ning parandada tuleb õpilaste ja õppijate juurdepääsu ajakohastatud teabele tunnustamismenetluste kohta. Selleks tuleb tõhustada mitteformaalse ja informaalse õppe valideerimist ( 22 ) käsitleva nõukogu soovituse ja tunnistuste tunnustamise Lissaboni konventsiooni ( 23 ) rakendamist, et toetada elukestvat õpet kõigi jaoks.
3.7.

Komitee soovitab komisjonil lisada määruse kohaldamisalasse skaleeritavuse aspekti. Seni on e-CODEXit kasutatud mõnes liikmesriigis, kes on selle projekti esialgsed toetajad. Praegust e-CODEXi projekti tuleb siiski laiendada ja tagada selle jätkuv sujuv toimimine kõigis liikmesriikides, sest see on määruse ettepaneku eesmärk. Komitee rõhutab, et iga liikmesriigi kohustus on tagada, et nende riiklikud IT-süsteemid ja taristu toimiksid tõhusalt, oleksid turvalised ning et oleks tagatud isikuandmete kaitse ja privaatsus.
punktis esitatud praegusest sõnastusest ilmneb, et põhiliste tarbijakaitsenõuete täitmiseks peaksid ettevõtjad saama avaliku sektori toetust. On ütlematagi selge, et sellised kavad lähevad tulunduslikus majandussüsteemis liiga kaugele ja on vastuolus sellise süsteemi toimimise põhinõuetega. Tarbijakaitse on kohustus, mitte luksus ega võimalus, mida tuleb pakkuda, makstes selle eest avaliku sektori rahaga.
1.4.

Komitee märgib, et praegustes raamtingimustes on Euroopa ravimisektor viimastel aastatel arenenud suunas, mis on mõnel juhul viinud erinevate stiimulite süsteemide väärkasutamiseni, osutunud mitmes mõttes läbipaistmatuks ja keskendunud kõrge kasumimarginaaliga ärivaldkondadele. Samuti on see viinud osalt liigsete hinnanõudmisteni. Seepärast on komitee arvates vaja ravimite kehtiv õigusraamistik läbi vaadata ja seda kohandada ning siduda see rohkem taskukohasuse ja kättesaadavusega seotud tingimustega.
10.3.

Komitee pooldab seda, et uut strateegiat täiendatakse avamere tuuleenergia valdkonna oskuste ja haridussüsteemide arenduskavaga, mille koostavad tööhõive, sotsiaalküsimuste ja sotsiaalse kaasatuse peadirektoraat ning merendus- ja kalandusasjade peadirektoraat. Oskuste suurendamine on selle majandusharu arendamisel üks põhiaspekt. Selle majandusharu kestliku ja kiire arendamise jaoks on vaja rakendada koolitusprogramme liikmesriikides, kus selline tehnoloogia on alles varases arendusjärgus. Strateegias on kirjeldatud, et sellel otstarbel võib kasutada Euroopa Liidu olemasolevaid instrumente ja rahalisi vahendeid. Komitee leiab, et avamere tuuleenergia valdkonnas on oskuste arendamise jaoks vaja ELi tasandil luua spetsiaalsed instrumendid ja rahalised vahendid.
4.9.

Komitee toetab kindlalt selliste riiklike ametiasutuste määramist(artiklid 12 ja 20), kes vastutavad komisjoni kehtestatud uute eeskirjade järgimise asjakohase kontrollimise eest, ning on nõus omadustega, mis neil asutustel artikli 23 alusel peavad olema. Ilma et see piiraks liikmesriikide korraldusvabadust, tuletab komitee meelde, et juba tegutsevatel andmekaitseasutustel on selles valdkonnas märkimisväärne tehniline ja regulatiivne asjatundlikkus. Seepärast võiksid nad ise kanda hoolt komisjoni ettepanekus käsitletud eeskirjade rakendamise eest, ilma et oleks vaja uusi asutusi moodustada.
4.15.

Kuna tulevased riskid on suuresti ettearvamatud ja viidates punktile 4.13, soovitab komitee komisjoni küberturvalisuse strateegiat korrapäraselt, kuid mitte harvem kui iga kahe aasta järel ajakohastada, et tulevastele tehnoloogiatele ja eelseisvatele riskidele tõhusalt reageerida. Nagu varem öeldud, on küberturvalisuse strateegiate ajakohastamisel otsustava tähtsusega ka sidusrühmade osalus ja kõrgetasemelised teadusuuringud.
4.4.2.

Sellisel juhul jäävad põhiteadmised töö saamise hädavajalikuks eelduseks, eelkõige VKEdes. Õppivad noored tunnetavad selgelt COVID-19 kriisi tagajärgi ja arvukalt on koolist väljalangejaid, mistõttu tuleb pakiliselt tegeleda toetuse ja karjäärinõustamise pakkumisega kogu elu vältel. Selle probleemi lahendamine on töötajates ja tööotsijates huvi äratamisel määrav, andes neile võimaluse saada oma ametialases arengus osalejateks. Asjakohane on seada eesmärk, et 8 % õpipoistest ja täiendusõpet saavatest praktikantidest saaksid veeta õpirändeperioodi välismaal; programmi „Erasmus“ mõju-uuringutest nähtub, et liikuvusperiood suurendab oskusi ja tööalast konkurentsivõimet.
3.1.2.

Täiendava kaitse tunnistusega saab laiendada patendiga tagatud kaitset ravimile või taimekaitsevahendile, mille kohta kehtib asjakohane müügiluba. Seetõttu on see oluline vahend tõhusa patendikaitse kaotuse korvamiseks, kui kohaldatakse aeganõudvat testimist, kliinilisi või väliuuringuid ja regulatiivset protsessi. Komitee leiab, et täiendava kaitse tunnistused on olulised uute toimeainete innovatsiooni tõhusaks edendamiseks ning ELi teadus- ja arenduskeskuste huvi äratamiseks, samal ajal peab tasakaalustatud erandi tegemine täiendava kaitse tunnistuse õigustest tagama ravimite taskukohasuse ja piisava tarne. Kuigi täiendava kaitse tunnistuse süsteem on lihtne ja innovatsiooni toetav, on see endiselt killustatud ja täiendava kaitse tunnistuse taotlus tuleb esitada igas liikmesriigis, kus asjakohast kaitset taotletakse. ELi uue eraldi määrusega ühtse täiendava kaitse tunnistuse loomine ja ühe ametiasutuse sätestamine ühtse kontaktpunktina ühtsete patentide ja täiendava kaitse tunnistuste väljastamiseks muudaks täiendava kaitse tunnistuse atraktiivsemaks patendiomanikele, tagaks novaatorite parema kaitse ja annaks kolmandatele isikutele õiguskindluse. Samuti toetab komitee lähenemisviisi, mille eesmärk on uurida optimeeritud täiendava kaitse tunnistuse süsteemi rakendatavust uutele sektoritele, mille toodete jaoks on tõenäoliselt vaja müügiluba.
4.1.1.

Komitee on nõus sellega, et kemikaalide ohutuks ja keskkonnasäästlikuks kavandamine on sotsiaalselt ja majanduslikult hädavajalik, et hõlbustada ELi tööstuse rohe- ja digipööret. See on ülisuur katsumus ning vajalik uurimistöö on tõenäoliselt väga kulukas ja pakub teatavaid konkurentsieeliseid. Mõningad töökohtade kaotused ja majanduslikud kahjud võivad siiski kaasneda, kuna mitte kõik ettevõtted ei pruugi olla kohanemisvõimelised ega kõik töötajad tegeleda ümber- ja täiendusõppega. Seetõttu on õiglase ülemineku saavutamiseks ülitähtsad rahalised ja soodustavad meetmed, pöörates erilist tähelepanu töötajatele töökoha säilitamisele või elujõulise alternatiivi leidmisele ning investeeringute ja uuenduslike ärimudelite toetamisele.
4.9.2.

Ettepanek võtta vastu ELi ühtne tolliliidese keskkond on kõigile pooltele kasulik projekt ja komitee toetab seda täielikult. Erasektorile oleks kasulik ühe toiminguga aruannete esitamise võimaluses, eri asutused saaksid aga valida neile vajalikud andmed. See on kõigi poolte jaoks selge samm edasi ning prognooside kohaselt säästab see esimesel seitsmel rakendamisaastal ettevõtete jaoks tollihalduse arvelt kokku 690 miljonit eurot.
1.6.

Komitee on veendunud, et liidu tolliväliste formaalsuste lõimimiseks ELi tollivaldkonna ühtse teeninduskeskkonna sertifikaate käsitleva teabe vahetamise süsteemiga (CSW-CERTEX) on vaja uut IT-taristut, et ühendada liikmesriikide tollivaldkonna ühtseid teeninduskeskkondi ja liidu tolliväliseid süsteeme. Vahetatavad andmed tuleb täpselt kindlaks määrata.
3.4.1.

Euroopa institutsioonid peavad oma sise- ja välistegevuses võtma endale põhiliste inimõiguste tagaja ja kaitsja rolli. Selle täitmiseks on vaja teha koostööd teiste piirkondlike ja rahvusvaheliste institutsioonidega, nagu Euroopa Nõukogu ja ÜRO, et tagada LGBTIQ-inimestele ja inimõiguste kaitsjatele vääriline turvalisus ja võrdsus. Samuti on oluline, et lisaks LGBTIQ-inimeste vastase vägivalla, vihkamise ja diskrimineerimise vastu võitlemise meetmete toetamisele kandidaatriikides ja potentsiaalsetes kandidaatriikides ühinemiseelse abi rahastamisvahendi (IPA) kaudu võtaksid Euroopa institutsioonid need kriteeriumid kasutusele ka oma välistegevuses, kolmandate riikide rahastamise valdkonnas.
Komitee on seisukohal, et see teema on kooskõlas Maailma Terviseorganisatsiooni terviseühtsuse põhimõttega ja Euroopa Liidu strateegiaga „Talust taldrikule“, mis toetab tervislikku ja kestlikku toitumist ning tarbijate paremat teavitamist, tagades samal ajal ettevõtjatele õiglase kaubanduse ( 2 ) . Komitee leiab, et tervislik ja kestlik toitumine on ELi tervikliku toidupoliitika üks tugisammas, sest me peame oma toitumise kiiremas korras ümber korraldama, et ökosüsteeme ja rahva tervist kahjustamise asemel parandada ( 3 )
3.6.

Ettepanek on samuti kooskõlas proportsionaalsuse põhimõttega, mis tuleneb Euroopa Kohtu praktikast ja mis on sätestatud aluslepingus. Ettepaneku sisu ei lähe kaugemale komisjoni regulatiivse eesmärgi saavutamiseks vajalikust ning see ei mõjuta liigselt eraettevõtjate huve.
4.11.

Komitee hinnangul tuleb kehtestada tootja vastutus, mis oleks kooskõlas ökodisaini soodustamisega ning edendaks selliste patareide ja akude disaini, mida saab lihtsamini uuendada, taastada ja taaskasutada. See vajadus on seotud patareidele ja akudele uue elu andmisega, mida tuleks edendada. Sellega seoses tundub vajalik lahutada patareide ja akude olelusringi lõpp nende seadmete olelusringi lõpust, kus patareisid ja akusid kasutatakse, jättes patareid ja akud jäätmetena klassifitseerimata, kui neid sisaldav seade oma olelusringi lõppu jõuab. Aku või patarei või seda sisaldava seadme oletatava eluea lõpus lasub tootjal kohustus näidata, et aku või patarei tuleb lugeda jäätmeteks. Tootjal tuleb seda tõestada akut või patareid hinnates või testides ning näidates dokumentaalselt, et võttes arvesse olemasolevat tehnoloogiat ja väljundiks olla võivaid sektoreid, on akut või patareid tehnoloogiliselt võimatu korduskasutada, kui see nende turgude tingimustele vastavalt uuendada või taastada. Samuti tuleks võtta kasutusele mõiste „kasutamise lõpp“, et täiendada mõistet „olelusringi lõpp“, soodustamaks akude ja patareide korduskasutust, parandamist või neile uue elu andmist ja ringlussevõttu. See eeldab, et uude määrusesse tuleks lisada need uued osalejad ja tegevused.
4.6.

Mõned riiklikud haldusasutused, eriti need, mis esindavad Ühendkuningriigiga seotud kaubandussuhete peamisi sisenemis- ja väljumiskohti, on juba teinud märkimisväärseid investeeringuid taristusse ja inimressurssidesse, sealhulgas koolitusse. See kehtib ka nende liikmesriikide kohta, kellel on turismisektoris Ühendkuningriigiga erilised suhted. Komitee on siiski veendunud, et suurem osa reservist tuleks eraldada tööhõive ja majandustegevuses osalejate toetamiseks.
Kuigi komitee toetab komisjoni üldeesmärke, milleks on ühendatuse edendamine, konkurentsi soodustamine ja teenindusaegade erandist järkjärgulise loobumise sätestamine, leiab komitee, et säilitada tuleb pikaajaline perspektiiv. Ühendatust ja konkurentsi (eriti ELi-väliste lennuettevõtjatega) saab kõige paremini edendada keskpikas ja pikas perspektiivis, tagades, et muidu elujõulised ettevõtted jäävad praeguses kriisis püsima, ilma et nad kaotaksid pärast liikluse taastumist vajaminevaid varasid. Samal ajal ei tohi reguleerimine olla ülearu kaitsev, et vältida liigset rahulolu ja kaitsta konkurentsi. Arvestades nõudluse ebakindlat arengut suvisel hooajal ja komisjoni enda eeldust, et liiklusmaht moodustab 50 % võrreldes 2019. aastaga, ( 15 ) leiab komitee, et on liiga vara uuesti kohaldada teenindusaegade määruse kohaseid teenindusaegade kasutamise nõudeid, ka isegi 40 % puhul. Samal ajal ei lahendaks jätkuv eeskirjade kohaldamisest täielikult loobumine probleeme ega täidaks komisjoni poolt õigustatult seatud eesmärke. Komitee leiab, et WASBi soovitus, mis ühendab eeskirjade kohaldamisest täieliku loobumise leevendava mõju künnise kontrolliva mõjuga, on kindel alus teenindusaegade kasutamise nõuete tavapärase kohaldamise taastamiseks.
3.2.9.

Komitee on seisukohal, et senisest suuremat tähelepanu tuleks pöörata karistusasutustes toimuvate radikaliseerumisprotsesside tõhusale uurimisele, tuvastamisele ja ärahoidmisele. Komitee loodab, et eelmisel perioodil tehtud hindamiste põhjal rakendatud toetusprogramme konsolideeritakse selles kontekstis ka edaspidi, ning pooldab seda. Hästi läbimõeldud strateegiate abil on vaja tagada, et vanglad ei oleks radikaliseerumise kasvulavad, vaid nii palju kui võimalik kohad, kus tegeldakse selle kõrvaldamisega.
4.11.

Nagu väljendatud, on ettepanekud samm õiges suunas, kuna laiendavad Europoli rolli muutuvatele olukordadele reageerimiseks, kuid Europoli töö sõltub endiselt suuresti liikmesriikide tegevusest ning riikide õiguskaitseasutuste kogutud andmetest. Seetõttu leiab komitee, et Europoli ülesannete ja tegevuse (mis suurel määral sõltuvad ka liikmesriikide õiguskaitseasutuste tõhususest) tulemuslikkuse sõltumatu läbivaatamine oleks väga oluline. Läbivaatamise käigus, mille viiks tõenäoliselt läbi väike rühm pensionile jäänud kõrgemaid kohtunikke ja politseinikke, uuritaks ka seda, kuidas riigisisesed õiguskaitsealased tavad ja andmete kogumine mõjutavad Europoli koostatud analüüse ja hinnanguid ning kuidas see omakorda mõjutab riikide õiguskaitsealaseid tegevusi. Sellises läbivaatamises tuleks arvestada ka kodanikuühiskonna ja sotsiaalpartnerite ning asjaomaste sidusrühmade seisukohti, eriti nende rühmade ja üksikisikute omi, kelle elu õiguskaitsealane tegevus võib vääralt või põhjendamatult mõjutada.
4.15.

Seoses linnalise liikumiskeskkonna kavadega on komisjon pärast säästva linnalise liikumiskeskkonna kavade suuniste avaldamist 2013. aastal toetanud Euroopa Liidu fondide (näiteks Civitase algatuse) kaudu sadu Euroopa linnu, et tagada säästlike linnatranspordivahendite tasakaalustatud ja integreeritud areng. Seda näitavad säästva linnalise liikumiskeskkonna kavade vastu võtmise muljetavaldavad ja pikaajalised tulemused. On oluline märkida, et tegemist on kaasava lähenemisviisiga, mis tugineb nende vajadustele, kes on protsessi keskmes. Linnalise liikumiskeskkonna kõikehõlmav ja kestlik planeerimine on osutunud tõhusaks vahendiks kliimaga, energiaga ja keskkonnaga seotud probleemide lahendamisel. Komitee soovib julgustada looma Euroopa algatust, mis on vajalik liikmesriikides riiklike raamistike loomiseks, et koostada ja rakendada säästva linnalise liikumiskeskkonna kavasid, mis on peamised strateegilised vahendid linnalise liikumiskeskkonna planeerimisel.
3.7.

Komitee märgib, et struktuurimuutuste jätkamine, et tagada tihedam ja ühtsem rahaliit, nõuab poliitilist pühendumist, ning teeb samal ajal ettepaneku, et teatist täiendataks rea meetmetega, mis annaksid käegakatsutavaid tulemusi: — vaadata läbi ELi majanduse juhtimise raamistik, et muuta see heaolule orienteeritumaks ja investeerimist soodustavamaks (eelkõige seoses valitsemissektori võla ja eelarvepuudujäägiga); (16) — tugevdada nõuet, et liikmesriigid kooskõlastaksid oma riikliku poliitika Euroopa poolaasta raames ning suurendaksid raha-, eelarve- ja struktuuripoliitika järjepidevust, (17) eelkõige eesmärgiga saavutada sotsiaalne ühtekuuluvus ja tegelik lähenemine; — koostada ELi liikmesriikide tegeliku lähenemise protsesside üksikasjalik tsükliline analüüs, sest lähenemine on koos sotsiaalse ühtekuuluvusega otsustava tähtsusega ühtse turu dünaamilisemaks muutmisel. Lähenemist tuleks jälgida, et vältida suuremaid erinevusi, mis on tingitud ohust, et praegune suurte riigi toetatud rahandussektori päästepakettide tsükkel võib taas avada euroala kriisi põhja-lõuna suunalised lõhed (18).
5.1.

Komitee peab kiiduväärseks kavas sisalduvat algatust „Vähihaigete laste abistamine“, aga juhib siiski tähelepanu sellele, et on vaja suuremaid jõupingutusi laste ja noorukite elu mõjutamiseks ning olemasoleva ebavõrdsuse vähendamiseks. See nõuab investeeringute tegemist innovatsiooni ning selgeid ja kiireloomulisi sihtotstarbelisi meetmeid ja rahalisi vahendeid, eesmärgiga töötada välja ja võtta kasutusele kohased tuvastusmeetodid, ravimid, ravi- ja hooldusteenused. See on võimalus teha lõpp unustatud laste ebaõiglasele olukorrale ja pühendada neile lõpuks tähelepanu, mida nad väärivad, sest nemad on Euroopa tulevik.
2.2.2.

Asjakohane on uus lähenemisviis, mida on kasutatud ELis harta kohaldamist käsitleva aastaaruande koostamisel, nimelt on alustatud harta rakendamise põhjalikumat uurimist liikmesriikides. Komitee kiidab heaks ka selle, et harta uues 2021. aasta aruandes on keskendutud põhiõigustele digiajastul. Arvestades COVID-19 pandeemia suurt mõju ühiskonnale, kutsub komitee komisjoni üles keskenduma 2022. aasta aruandes selle mõjule põhiõigustele, eriti sotsiaal-majandusliku heaoluga seotud küsimustele. Veel üks aspekt, millega tuleb tegeleda, on ELi liikmesriikide valitsuste üleminek eriolukorrale, mis mõnikord kahjustab parlamentaarset järelevalvet ning demokraatlikku kontrolli ja tasakaalu. Komitee leiab, et pandeemia vastu võitlemise meetmed peaksid olema täielikult demokraatlikud, ajutised ja proportsionaalsed.
2.4.

Ühisettevõtete peamine eesmärk on soodustada teadusuuringuid ja innovatsiooni kogu liidus, kiirendades samal ajal majanduslikku, sotsiaalset, digitaalset ja ökoloogilist üleminekut. On väga selge, et ühisettevõtetel on suutlikkus arendada tugevaid avaliku ja erasektori partnerlusi, mis on võimelised tugevdama ELi juhtpositsiooni, edendama konkurentsivõimet ja majanduskasvu ning koguma teadmisi, eksperditeadmisi ja teaduse tippsaavutusi kogu liidust ja kolmandatest riikidest. Teadmiste jagamine piirkondade vahel ning kodanike ja ettevõtjate vahel on äärmiselt oluline.
3.1.

Maailm seisab silmitsi majanduskriisiga, mille on põhjustanud COVID-19 pandeemia. Sarnaselt muude turgudega on see toonud kaasa ka tööstusmetroloogia turu kasvutempo languse, eelkõige 2020. ja 2021. aastal. Selle on põhjustanud asjaolu, et enamik olulisi, nõudlust tekitavaid vertikaalsete sektorite organisatsioone eri riikides ei tegutsenud või ei tegutse veel praegugi ning see mõjutab negatiivselt tööstusmetroloogia turgu. COVID-19 pandeemia on mõjutanud suurel määral ka tootmisprotsesse ja tootjad peavad ette võtma kahjude hindamise raske ülesande. Varasemad ja praegused liikumisvabaduse piirangud, mille tulemuseks on tootmisüksuste seiskumine, on pannud tööstussektori väga raskesse olukorda.
3.4.

Lisaks on komitee täiesti teadlik sellest, et kriisi ei nähtud ette ega oleks saanudki ette näha ning ka asjaolust, et tegu on äärmiselt erandliku olukorraga. Komitee tunnistab seega, et COVID-19 pandeemia kujutab endast suurt väljakutset enamikule Euroopa majandussektoritest.
4.7.1.

Komitee kiidab heaks idee kaasata vastloodud rändajate seisukohtadega tegeleva eksperdirühma, mis koosneb rändajatest ja neid esindavatest organisatsioonidest, tulevase rände-, varjupaiga- ja integratsioonipoliitika kujundamisse ja rakendamisse. See võib aidata suurendada rändajate ja rändetaustaga ELi kodanike osalemist konsultatsiooniprotsessis ning samuti tagada, et poliitikameetmed kajastaksid tegelikke vajadusi. Seetõttu on oluline, et kolmandate riikide kodanike ja vastuvõtvate kogukondade vahel luuakse võimalused kahepoolseks teabevahetuseks alates vastuvõtu ja integratsiooni varajastest etappidest.
4.3.

Ettepanekus on öeldud, et komisjon loob tervikliku raamistiku kõnealuse õigusakti väljundite, tulemuste ja mõju pidevaks jälgimiseks alates selle kohaldamise kuupäevast. Kehtestatud järelevalvekava näeb ette õigusvahendi hindamise viie aasta jooksul alates selle jõustumisest. Komitee leiab, et see ei ole mõistlik ajakava, mis looks usaldust turul ja kodanikes ning tagaks kooskõla e-kaubanduse direktiivi läbivaatamisega. Komisjon peaks õigusvahendit hindama korrapäraselt iga kahe aasta tagant.
„2.3.

Põhiteenuse pakkumise korral on võimalik hinnata, kas mõne sellise teenuse osutajal on omadusi, mis kumulatiivselt vastavad sellistele kriteeriumidele, et teda saaks lugeda konkreetse teenuse sisule juurdepääsu kontrollijaks. Komitee ei usu, et see kumulatiivne lähenemine hõlmaks tõhusalt juurdepääsu kontrollijaid, kuid teeb ettepaneku, et digiturgude õigusakti täitmiseks peaks täidetud olema vaid üks kriteerium, eelistatavalt kasutajate arv. Samuti väljendab komitee muret, et juurdepääsu kontrollijate tuvastamine võib olla töömahukas ja seetõttu soovitab kiiremat menetlust.“
2.4.

Lisaks väidab komisjon, et sellised lahknevused võivad kaasa tuua mitu negatiivset tagajärge, sealhulgas: i) topeltmaksustamise või maksustamata jätmise oht, ii) õiguskindlusetus ja prognoositavuse puudumine ning iii) lisakulud ettevõtjatele. Euroopa Kohtu kohtupraktika on küll kasulik, aga komisjoni arvates ei ole see optimaalne lahendus, et vältida kõiki käibemaksudirektiivi sätetest tulenevaid ebamäärasusi.
3.52.

Kuna komisjon leiab, et praegusel paberkandjal tehtaval piiriülesel koostööl on palju puudusi, millel on negatiivne mõju kohtumenetluste tõhususele ja kuludele, on oluline, et elektroonilisest edastamisviisist saaks vaikimisi kasutatav side- ja dokumendiedastusvahend.
4.11.

Komitee on samuti nõus sellega, et eesmärkide saavutamiseks peaks koolitus olema piisavalt kvaliteetne, mistõttu on vaja hindamist, mis on kohustuslik, kuid õiguspraktikutel on samuti vaja kokkupuudet mitmesuguste õppevormidega, milles on muu hulgas ühendatud füüsilist kohalolekut nõudev õppetegevus, veebiõppevahendid ja tööalane täiendkoolitus. Komitee on siiski mures, et ühistest metoodikatest ja riiklikest koolitusteenuse osutajatest selles valdkonnas ei piisa ning et kuigi ELi tasandil on hetkel olemas palju vahendeid, head tavad ja suunised, ei ole liikmesriigid siiski täiel määral pühendunud nende kasutamisele.
4.15.

Komitee rõhutab, et kuna isikuandmete hulka kuuluvad tundlikud terviseandmed, tuleb nende kaitseks rakendada eriti rangeid meetmeid ja samuti tuleks järgida võimalikult väheste andmete kogumise põhimõtet. Eelkõige ei tohi rohelise digitõendi raamistiku toimimiseks olla vaja luua ja hallata ELi tasandil andmebaasi, vaid see peaks võimaldama digitaalselt allkirjastatud koostalitlusvõimeliste tõendite detsentraliseeritud kontrollimist. Samuti peavad valitsused tagama, et isikuandmeid hoitakse turvaliselt ning et neid ei jagata ega kuritarvitata muudel eesmärkidel. Lisaks sellele tuleb vastavaid andmeid töödelda ainult rohelise digitõendi jaoks ning pädevad asutused peavad tagama, et andmed hiljem kustutatakse. Kui riikidevaheliseks reisimiseks nõutakse rohelist digitõendit, on äärmiselt oluline, et kõikidel liikmesriikidel oleksid koostalitlusvõimelised süsteemid ja ühtviisi ranged andmekaitsesätted ning et vastutavad töötlejad oleksid kohustatud konsulteerima enne mis tahes andmete töötlemist oma riiklike andmekaitse järelevalveasutustega. Komitee soovitab kaasata Euroopa ja riiklikul tasandil andmekaitseeksperdid, et tagada nõuetekohane rakendamine.
3.23.

Organiseeritud kuritegevuse vastu võitlemise probleem, mida on põhjalikult arutatud Euroopa Komisjoni strateegias aastateks 2021–2025, peitub kuritegevuse pidevas muutumises, esinedes erinevates vormides kõikides meie eluvaldkondades ning poliitilises ja sotsiaalsfääris. See kasutab ära digiajastu kaasaegseid arenguid ja on traditsiooniliselt jätkuvalt tingitud vaesusest, mis on madalaim instinkt, muutes meeleheitel olevad inimesed sellest sõltuvaks, sundides neid hirmu tekitades kuritegevusele. Komitee mõistab, et see nõuab ELi ja liikmesriikide ühismeetmeid ning arusaama, et kuritegelikest organisatsioonidest tuleb olla sammu võrra ees, tehes kindlaks uued suundumused kuritegelikes rühmitustes, kes tegutsevad poliitilistest ja halduspiiridest sõltumatult.